ai4bharat/Pralekha huggingface dataset:
وزارت خزانہ
انسداد منشیات کے مرکزی بیورو نے ہماچل پردیش میں 1032 ہیکٹئرز زمین پر گانجے کی غیر قانونی کاشت کو ضائع کردیا
ہماچل پردیش میں دو ہفتوں کے دوران منشیات ضائع کرنے کی سب سے بڑی کاررائیوں میں سے ایک کارروائی میں سنٹرل بیورو آف نارکوٹکس  کے افسروں نے ہماچل پردیش میں 1032 ہیکٹئرز  کی زمین پر گانجے کی غیر قانونی کاشت کا تباہ کردیا۔
ہماچل پردیش میں گانجے کی غیر قانونی کاشتکاری سے متعلق ایک خفیہ اطلاع ملنے کے بعد سی بی این افسران پر مشتمل ٹیمیں تشکیل دی گئیں اور وہاں روانہ کی گئیں تھیں۔ سی بی این کے افسران نے خفیہ اطلاع کی تصدیق کی اور پھر ذاتی طور پر وہاں کا جائزہ لیا گیا جس کے نتیجے میں غیر قانونی کاشتکاری کے مزید علاقوں کا انکشاف ہوا۔ اس کے بعد ضلع انتظامیہ ، محکمہ جنگلات اور پولیس کی مدد سے کاشت کا تباہ کرنے کی کارروائی شروع کی گئی۔
کارروائی کے دوران سی بی این نے دو مرحلوں والا طریقہ کار اختیار کیا۔ گاؤں والوں میں بیداری پیدا کرنا اور قانونی عملداری۔
کمیونٹی کی سطح پر گاؤں والوں کو اس بات کا احساس کرایا گیا کہ منشیات انسان کے جسم اور دماغ پر کس قدر خطرناک اثرات مرتب کرتی ہے۔ انھیں بتایا گیا کہ نشہ آور اشیاء کا استعمال نوجوانوں اور بچوں کے مستقبل کو بربار کرسکتا ہے۔ اس کے بعد گاؤں والوں نے قرارداد منظور کی کہ یہ کاشت تباہ کردی جانی چاہئے اور ان کے گاؤں کے اطراف میں گانجے کی جوغیر قانونی کھیتی ہورہی ہے اسے ضائع کرنا چاہئے۔ گاؤں والوں نے سی بی این، افسروں کی نگرانی میں گانجے کی یہ غیر قانونی کھیتی تباہ کرنے میں مدد کی۔
سی بی این کی چار ٹیموں کو کارروائی کے لئے مختلف مقامات الاٹ کئے گئے اور جہاں بہت بڑے پیمانے پر گانجےکی کاشت کی جارہی تھی وہاں ٹیموں کو مشترکہ طور پر کارروائی کرنے کی ہدایت دی گئی۔ یہ کارروائی کیونکہ حساس نوعیت کی تھی لہذا محکمہ جنگلات، ریونیو اور پولیس افسران کارروائی میں شامل ہوئے۔ یہ سیب اور انار کی فصل اکھٹا کرنے کا سیزن ہونے کی وجہ سے مزدوروں کی دستیابی میں دشواری تھی لیکن اسے سے سی بی این ٹیم میں شامل لوگوں نے ہمت نہیں ہاری۔ ٹیموں کے لوگوں نے ڈھلانوں اور بارش کے باوجود محنت اور لگن سے یہ کام انجام دیا۔ بعد میں ڈی آر آئی  کے افسران بھی کارروائی میں شامل ہوگئے۔
حساس علاقوں کی نشاندہی کے لئے جی پی ایس کا استعمال کیا گیا اور غیر قانونی طور پر گانجے کی کاشتکاری والے علاقوں کا پتہ لگانے اور ان کی نگرانی کے لئے ڈرون کام میں لائے گئے جس سے یہ پوری کارروائی کامیابی سے انجام پاگئی۔
انسداد منشیات کے مرکزی بیور میں نارکوٹکس کمشنر جناب راجیش ۔ایف دھابرے نے کہا کہ اس طرح کی کارروائی ملک کے دیگر حصوں میں بھی چلتی رہنی چاہئیں اور سی بی این منشیات کے خلاف پوری طرح کمربستہ ہے۔
پوری کارروائی کے دوران نقل وحمل اور کارکنوں کی دستیابی کے لئے ضلع کلکٹر کے دفتر نے پور ی مدد کی۔
انسداد منشیات مرکزی بیورو  منشیات سے متعلق قانون نافذ کرنے والی اعلیٰ ترین باڑی ہے اور یہ وزارت مالیات میں ریونیو ڈپارٹمنٹ کے تحت کام کرتی ہے۔
سی بی این نے مغربی بنگال، جموں وکشمیر ، اروناچل پردیش ، منی پور، اتراکھنڈ جیسی ریاستوں میں منشیات کو ضائع کرنے کی کارروائیاں انجام دی ہیں جس کے نتیجے میں کچھ برسوں میں افیم اور گانجے کی غیر قانونی کاشت کو 25 ہزار ہیکٹئرز زمین پرتباہ کیا گیاہے۔ سی بی این نے اس سال فروری اور مارچ میں اروناچل پردیش میں 3600 ہیکٹئرز زمین پر افیم کی غیر قانونی فصل کو تباہ کیا ہے۔ سی بی این مستقبل میں بھی ہندوستانی بھر میں غیر قانونی منشیات کی کھیتی کو تباہ کرنے کا عزم رکھتی ہے۔
سائنس اور ٹیکنالوجی کی وزارت
نئی ترکیب شدہ بائیو کمپیٹیبل ڈرگ ڈیلیوری سسٹم جو کہ اینٹی سوزش والی دوائیوں کے ساتھ مل کر رھیومیٹائڈ گٹھیا کا ممکنہ حل پیش کرتاہے
ایک نئی ترکیب شدہ بایو کمپیٹیبل تھیراپیوٹک نینو-مِسل ڈرگ ڈلیوری سسٹم کو اینٹی-انفلامیٹری دواؤں کے ساتھ جوڑ کر لیباریٹری کی سطح پر رھیومیٹائیڈ کو ٹھیک کرنے کی بہتر صلاحیت دکھائی گئی ہے۔ یہ بیماری سے جڑے درد کو کم کرنے میں مدد کرسکتا ہے اور کارٹیلیگ کے استحکام کو بحال کرکے بیماری کو ٹھیک کرسکتا ہے، جو ہڈی کو لچیلا پن فراہم کرتا ہے۔
رھیومیٹائیڈ آرتھرائیڈکے بڑھنے میں سوجن ایک اہم رول ادا کرتی ہے، نتیجے کے طورپر آراے کی علاج کے لئے حکمت عملی کو کافی حد تک درد سے مرض کو راحت فراہم کرنے پر توجہ مرکوز کی گئی ہے۔ اس کا کوئی مستحکم علاج دستیاب نہیں ہے۔میتھوٹریکسیٹکو بیماری کے علاج کے لئے بہترین پیمانہ مانا جاتا ہے، لیکن اس کے پڑنے والے غلط اثرات کے سبب تحقیق کار موجودہ وقت میں بیماری پر قابو پانے کے لئے متبادل دواؤں یا حکمت عملیوں کی تلاش کررہے ہیں۔
سائنس اور ٹیکنالوجی محکمے کے ایک بااختیا رادارے انسٹی ٹیوٹ آف نینو سائنس اینڈ ٹیکنالوجیموہالی کے سائنسدانوں نے ایف ڈی اے –منظور شدہ اینٹی –انفلامیٹری دوا9-امینوایکریڈیناور نیچورل کمپاؤنڈ کیفک ایسڈکی اہلیت کا پتہ لگایا ہے،جو عام طورپر کافی یا شراب میں پایا جاتا ہے۔۔ نینو میسلس سے ملک کر ایک ایمفیفلک جو پانی میں ڈوب جانے پر ایک گول دائرہ بناتا ہے، کو آر اے کے علاج کے لئے بہتر پایا گیا۔
سائنداں ڈاکٹر ریحان خان کی قیادت میں تحقیق کاروں کے ایک گروپ نے سینئر ریسرچ فیلو جناب اکشے ویو ہارے کے ساتھ مل کر ایک قابل علاج نینو –میسل تیار کیا ہے، جو ایک سوجن کو روکنے والی دوا  ہے۔جب انتظام کیا جاتا ہے، یہ NR4A1 جین  کے ایکٹیویشن کی وجہ سے سوزش کے ثالثوں کی سائٹ کے لحاظ سے روک تھام کو ظاہر کرتا ہے، جو فلوریسنٹ 9-ایم ایف ڈی اے کے ذریعے سوزش والی سائٹوکائنز کو روک کر سوزش کے طریقہ کار کو منظم کرتا ہے۔نینو مائیکل خود علاجی اثر فراہم کرنے کی صلاحیت رکھتا ہے، لیکن جب سوزش کو روکنے والی دوا کے ساتھ ملایا جاتا ہے، تو اس نے جوڑوں کے نقصان اور کارٹلیج کے انحطاط کو روک کر تجرباتی طور پر رمیٹی سندشوت کا علاج کرنے کی بہتر صلاحیت ظاہر کی ہے۔ نئی حکمت عملی مشترکہ نقصان اور کارٹلیج کے انحطاط کو روکتی ہے اور بیماری کے دوبارہ نمودار ہونے سے قلیل مدتی  بیماری کا خاتمہ اور طویل مدتی  تحفظ ظاہر کرتی ہے۔
دوا کی ترسیل کا یہ نظام آسان،کم قیمت، محفوظ ہےاور اس میں اہم ترسیلی صلاحیت ہے۔ اب تک چوہوں پر نینو فارمولیشن کا تجربہ کیا گیا ہے اور اے سی ایس نینو میں شائع ہوا ہے کہ نینوفارمولہ رھیومیٹائیڈ گٹھیا کی بیماری کو کسی حد تک کم کرکے مستقبل میں کئی آر اے مریضوں کے لئے طویل مدتی راحت لا سکتا ہے۔
اشاعت کے لئے لنک: https://doi.org/10.1021/acsnano.2c07027
بجلی کی وزارت
قابل تجدید توانائی کے ذرائع سے بجلی پیدا کرنے کے لیے، حکومت ہند کی جانب سے اہم مداخلت
بجلی کی وزارت کی بجلی کی مرکزی اتھارٹی کی جانب سے ایک مطالعہ کیا گیا ہے کہ جس کا مقصد 30-2029 کے لیے بہترین جنریشن کیپی سیٹی مکس کو پیش کرنا تھا، جس کے نتائج جنوری 2020 میں شائع کئے گئے تھے۔ اس مطالعے کے مطابق، قابل تجدید توانائی سے بجلی کی پیداوار کا تخمینہ سال 30-2029 تک توانائی کے ذرائع کو، بجلی کی مجموعی پیداوار کا 39 فیصد قرار دیا گیا تھا۔
وزیر اعظم کے سی او پی-26 کے اعلان کے مطابق حکومت نے ملک میں قابل تجدید توانائی کو فروغ دینے کے لیے متعدد اقدامات کئے ہیں تاکہ 2030 تک 500 گیگاواٹ غیر فوصل ایندھن کی صلاحیت کا ہدف حاصل کیا جاسکے۔ ان اقدامات میں شامل ہیں:
- خودکار راستے کے تحت 100 فیصد تک ،براہ راست غیر ملکی سرمایہ کاری  کی اجازت دینا۔
- مورخہ 30 جون 2025 تک شروع کئے جانے والے منصوبوں کے لیے ، سولر اور ونڈ پاور کی بین ریاستی فروخت کے لیے بین ریاستی ترسیلی نظام  چارجیز کی چھوٹ۔
- سال 2030 تک قابل تجدید خریداری کی ذمے داری  کے لیے تیز رفتار کا اعلان۔
- پلگ اینڈ پلے کی بنیاد پر آر ای ڈیولپرس کو، زمین اور ٹرانسمشن فراہم کرنے کے لیے، الٹرا میگا رینیویبل اینرجی پارک کا قیام۔
- پردھان منتری کسان سرکشا ایوم اتھان مہا ابھیان ، سولر روپ ٹاپ فیس II، 12000 میگاواٹ سی پی ایس یو اسکیم فیس II وغیرہ جیسی اسکیمیں۔
- نئی ترسیلی لائنیں بچھانا اور قابل تجدید بجلی کے اخراج کے لیے ، توانائی کوریڈور اسکیم کے تحت ، نئے ذیلی اسٹیشن کی گنجائش پیدا کرنا۔
- سرمایہ کاری کو راغب کرنے اور سہولت فراہم کرنے کی غرض سے ، پروجیکٹ ڈیولپمنٹ سیل کا قیام۔
- گرڈ سے منسلک سولر پی وی اور ونڈ پروجیکٹس سے بجلی کی خریداری کے لیے ، شرح پر مبنی مسابقتی بولی کے عمل کے لیے ، معیاری بولی کے رہنما خطوط۔
- حکومت نے احکامات جاری کئے ہیں کہ لیٹر آف کریڈٹ  یا پیشگی ادائیگی ہونے پر ہی بجلی دے دی جائے گی تاکہ آر ای جنریٹروں کو تقسیم کرنے والے لائسنس دہندگان کے ذریعے، بروقت ادائیگی کو یقینی بنایا جاسکے۔
یہ معلومات بجلی اور نئی نیز قابل تجدید توانائی کے مرکزی وزیر جناب آر کے سنگھ نے آج راجیہ میں ایک تحریری جواب میں دی۔
صدر جمہوریہ کا سکریٹریٹ
صدر جمہوریہ ہند نے جناب آر وینکٹارمن کو ان کی یوم پیدائش پر خراج عقیدت پیش کیا
صدر جمہوریہ ہند محترمہ دروپدی مرمو نے آج  راشٹرپتی بھون میں ہندوستان کے سابق صدر جمہوریہ جناب آر وینکٹارمن کو ان کی یوم پیدائش پر گلہائے عقیدت نذر کئے۔
سٹرک ٹرانسپورٹ اور شاہراہوں کی وزارت
جناب نتن گڈکری نے رائے گنج، مغربی بنگال میں 1082 کروڑ روپے کی لاگت والے دو این ایچ پروجیکٹون کا افتتاح کیا
سڑکوں کی نقل وحمل اور شاہراہوں کے مرکزی وزیر جناب نتن گڈکری نے رائے گنج، مغربی بنگال میں 1082 کروڑ روپے کی لاگت والے دو این ایچ پروجیکٹوں کا افتتاح کیا۔
جناب گڈکری نے کہا کہ دال کھولا کے عوام کی ساٹھ سال سے چلی آرہی مانگ کو پورا کرتے ہوئے 120 کروڑ روپے کی لاگت سے تعمیر ہونے والے پانچ کلو میٹر طویل اور چار لین والے بائی پاس سے اب دال کھولا قصبے کے مسائل حل ہوجائیں گے۔ اس کے علاوہ سلی گوڑی سے کولکتہ کے درمیان کا سفر بائی پاس اور آر او بی کی تعمیر کے نتیجے میں دو گھنٹہ کم ہوجائے گا۔ انھوں نے کہا کہ اس سے بنگلہ دیش ، بھوٹان اور نیپال کے سرحدی علاقوں میں نقل وحرکت بہتر ہوگی۔
وزیر موصوف نے کہا کہ 962 کروڑ روپے کی لاگت سے تعمیر ہونے والے چار لین والی رائے گنج سے دال کھولا تک کی پٹّی سے مغربی مدنی پور سے بنگلہ دیش کی سرحد تک کے علاقوں میں مجموعی کنکٹوٹی بہتر ہوئی ہے۔ اس پٹی سے بنگال اور شمال مشرقی خطے کے درمیان کنکٹوٹی میں بھی بہتری آئے گی۔
وزارت دفاع
سی اے ایس کا مشرقی ایئرکمانڈ کے اے او آر کا دورہ
ہندوستانی فضائیہ کے چیف آف دی ایئر اسٹاف، ایئر چیف مارشل آر کے ایس بھدوریہ پی وی ایس ایم اے وی ایس ایم وی ایم اے ڈی سی، نے 5 سے 7 جنوری 2021 تک مشرقی ایئرکمانڈ علاقے میں ایئر فورس اسٹیشن اور ایڈوانسڈ لینڈنگ گراؤنڈ  کا دورہ کیا۔ اپنے اس دورہ میں سی اے ایس نے ہندوستانی فضائیہ اور آرمی کے سینئر کمانڈروں سے بات چیت کی اور ان مقامات پر تعینات اکائیوں کی آپریشنل تیاری کا جائزہ لیا۔ اروناچل پردیش کے عزت مآب گورنر اور عزت مآب وزیراعلی سے ملاقات کرنے کے لیے انہوں نے ایٹہ نگر کا بھی دورہ کیا۔
فضائی جانباز وں کے ساتھ ہندوستانی فضائیہ کی جاری منتقلی کو آگے بڑھانے کے لیے کلیدی فوکس ایریا شیئر کرنے کے علاوہ سی اے ایس نے فضائیہ کے عملہ کے ساتھ ٹرانسپورٹ اور ہیلی کاپٹر کے ان بیڑوں کے ساتھ پرواز کی، جو سکم اور شمال مشرقی خطوں میں بڑے پیمانے پر کارروائی کو انجام دیتے ہیں۔ انہوں نے تمام آپریشنل اور انسانی امداد کے کاموں کو اتنے مشکل علاقے میں اور چنوتی سے بھرے آپریشنل ماحول میں انجام دینے کے لیے اس پورے عملہ کے تعاون کی تعریف کی۔ انہوں نے یہاں پر تعینات تمام اہلکاروں کی مسلسل کوششوں کی بھی پذیرائی کی، جو اے او آر میں پوری مستعدی سے لگے ہوئے ہیں اور انہیں اپنی ذمہ داریوں کو ایمانداری سے آگے بھی جاری رکھنے کی اپیل کی۔
سی اے ایس نے یہاں کے اسٹیشن اور اکائیاں کووڈ-19 کے سخت پروٹوکول کے باوجود پورے سال اپنی عسکری صلاحیتوں کو بروئے کار لانے پر طمانیت کا اظہار کیا۔
شماریات اور پروگرام کے نفاذ کی وزارت
متواتر لیبر فورس سروے 
نیشنل سیمپل سروے آفس ، شماریات اور پروگرام کے نفاذ کی وزارت، 2017 سے متواتر لیبر فورس سروے  کر رہی ہے۔ 31مارچ 2023 تک، این ایس ایس او کی طرف سے پی ایل ایف ایس کی پانچ سالانہ رپورٹیں اور 17 سہ ماہی بلیٹن شائع کیے گئے ہیں۔ پی ایل ایف ایس 2021-22 کی تازہ ترین سالانہ رپورٹ اور سہ ماہی اکتوبر - دسمبر، 2022 کے لیے پی ایل ایف ایس کا تازہ ترین سہ ماہی بلیٹن 24 فروری 2023کو جاری کیا گیا۔ حالیہ برسوں میں، وزارت نے سروے کے عمل میں تکنیکی مداخلت کی ہے جس کی وجہ سے تازہ ترین پی ایل ایف ایس سہ ماہی بلیٹنز سہ ماہی کے اختتام سے دو ماہ کے اندر جاری کیے گئے تھے۔
پی ایل ایف ایس سے، روزگار اور بے روزگاری کے مختلف اشاریوں کے تخمینے  مختلف سطحوں جیسے کہ سیکٹر ، عمر، تعلیم، جنس وغیرہ کے ساتھ پیدا ہوتے ہیں۔ اس کے علاوہ، سروے سے، افرادی قوت کے ساختی پہلوؤں جیسے کہ ملازمت میں حیثیت، صنعتی تقسیم اور کارکنوں کی پیشہ وارانہ تقسیم کے اشارے بھی اخذ کیے گئے ہیں۔
یہ جانکاری اعداد و شمار اور پروگرام کے نفاذ کی وزارت، منصوبہ بندی کی وزارت اور کارپوریٹ امور کی وزارت میں ریاستی وزیر جناب راؤ اندرجیت سنگھ نے آج لوک سبھا میں ایک تحریری جواب میں دی۔ .
ش ح۔ ش ت۔ج
Uno-3747
(Visitor Counter : 75
صدر جمہوریہ کا سکریٹریٹ
آسٹریلیا کے وزیر اعظم نے صدر جمہوریہ ہند سے ملاقات کی
آسٹریلیا کے وزیر اعظم عزت مآب انتھونی البنیز نے آج  راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
وزیر اعظم البنیز اور ان کے وفد کا خیرمقدم کرتے ہوئے صدر جمہوریہ نے کہا کہ ہندوستان اور آسٹریلیا کے درمیان انتہائی دوستانہ تعلقات ہیں۔ دونوں ممالک کے درمیان جامع اسٹریٹجک پارٹنرشپ نے دوطرفہ تعلقات کو فروغ دیا ہے۔ انہوں نے اعتماد ظاہر کیا کہ یہ دورہ ہندوستان-آسٹریلیا تعلقات میں مزید رفتار پیدا کرے گا۔
صدر جمہوریہ نے ہندوستان اور آسٹریلیا کے درمیان بڑھتے ہوئے دفاعی تعاون اور گہرے ہوتے ہوئے ادارہ جاتی تعلقات پر خوشی کا ظہار کیا۔ انہوں نے مزید کہا کہ دونوں ممالک کو اہم معدنیات، نئی اور قابل تجدید توانائی ، سائبر ڈپلومیسی اور اختراع کے ابھرتے ہوئے شعبوں میں اپنا عملی تعاون جاری رکھنا چاہیے۔
صدر جمہوریہ نے کہا کہ آسٹریلیا میں ہندوستانی برادری محنتی اور امن پسند ہونے کے ساتھ ساتھ کاروباری صلاحیتوں کے لئے جانی جاتی ہے۔ انہوں نے یقین ظاہر کیا کہ آسٹریلیائی حکومت آسٹریلیا میں ہندوستانی برادری کو محفوظ، سکیور اور مثبت ماحول فراہم کرنے کے لیے تمام ضروری اقدامات کرے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-2530
(Visitor Counter : 66
وزیراعظم کا دفتر
وزیر اعظم نے جھارکھنڈ کے رکن پارلیمنٹ کے بک بینک پہل کی ستائش کی
وزیراعظم جناب نریندر مودی نے رانچی کے لوک سبھا رکن پارلیمنٹ جناب سنجے سیٹھ کی کتاب بینک کی پہل کی ستائش کی ہے۔
رکن پارلیمنٹ کے ایک ٹویٹ کے جواب میں وزیر اعظم نے ٹویٹ کیا:
’’بہت خوشی کی بات! بک بینک ایک بہت شاندار کوشش ہے جس سے نوجوانوں کے اندر کتابوں میں دلچسپی بڑھے گی۔ ‘‘
وزیراعظم کا دفتر
وزیراعظم نے سب کے لئے مفت ویکسین کے عزم کو دوہرایا
نئی دہلی،28؍جون : وزیراعظم ، جناب نریندرمودی نے ان سبھی کو مبارکباد دی ہے جوبھارت کی ٹیکہ کاری مہم کو آگے لے جارہے ہیں۔
ایک ٹویٹ میں وزیراعظم نےکہا :
‘‘بھارت کی ٹیکہ کاری مہم میں تیزی آتی جارہی ہے !ان سبھی لوگوں کو مبارکباد جو اس کوشش کو آگے بڑھارہے ہیں ۔ سب کے لئے مفت ویکسین کا ہماراعزم برقرارہے ، سب کو ویکسین ،مفت ویکسین ’’۔
وزیراعظم کا دفتر
وزیراعظم نے گُڈی پڑوا کے موقع پرمبارکباد پیش کی
وزیراعظم جناب نریندرمودی نے گُڈی پڑوا کے موقع پرسبھی کو مبارکباد پیش کی ہے ۔
وزیراعظم نے ٹوئیٹ کیا :
‘‘گڈی پڑوا کے مقدس موقع پر آپ سبھی کو میری مبارکباد ’’۔
صدر جمہوریہ کا سکریٹریٹ
صدر جمہوریہ ہند 10 سے 11 نومبر تک اوڈیشہ کا دورہ کریں گی
صدر جمہوریہ ہند محترمہ دروپدی مرمو 10 سے 11 نومبر 2022 تک اوڈیشہ کا دورہ کریں گی۔ یہ ہندوستان کے صدر کے طور پر ریاست کا ان کا پہلا دورہ ہوگا۔
10 نومبر 2022 کو، صدر شری جگن ناتھ مندر، پوری میں بھگوان جگن ناتھ کی پوجا کریں گے۔ اس کے بعد وہ بھونیشور پہنچیں گی جہاں وہ ممتاز مجاہدین آزادی اور قائدین کے مجسموں کے رو برو انھیں خراج عقیدت پیش کریں گی۔ اسی شام، صدر جمہوریہ راج بھون بھونیشور میں ان کے اعزاز میں دیے جانے والے شہری استقبالیہ میں شرکت کریں گی۔
11 نومبر 2022 کو صدر جمہوریہ بھونیشور میں تپوبن ہائی اسکول، گورنمنٹ گرلز ہائی اسکول یونٹ-II اور کنتلا کماری سبت آدیواسی گرلز ہاسٹل یونٹ-II کا دورہ کریں گی اور طلبا اور اساتذہ سے بات چیت کریں گی۔ اسی دن وہ بھونیشور کے جے دیو بھون سے مرکزی وزارت تعلیم کے مختلف منصوبوں کا آغاز کریں گی۔
وزارتِ تعلیم
جواہر نوودیہ ودیالیوں میں تقریباً 5000 اضافی نشستوں کی اصولی طور پر منظوری ہر نو ودیہ اسکول میں دو کونسلروں کو بھی منظوری
(نئی دلّی ، 12 فروری ؍فروغ انسانی وسائل کے وزیر مملکت ڈاکٹر ستیہ پال سنگھ نے گزشتہ روز لوک سبھا میں ایک سوال کے تحریری جواب میں بتایا کہ نوودیہ ودیالیہ سمیتی کی جانب سے جواہر نوودیہ ودیالیوں میں تعلیمی سال 2019-20 سے کلاس ششم کے طلباء کی تعداد میں دس فیصد اضافے کے لئے تقریباً 5000 اضافی نشستوں کی تجویز کو اصولی طور پر پیشگی منظوری دے دی گئی ہے ۔
گزشتہ پانچ برسوں یعنی 2013-14 ، 2014-15، 2015-16 ، 2016-17 اور 2017-18 کے دوران جواہر نوودیہ ودیالیوں میں دسویں کلاس میں پاس ہونے والے طلباء کا فیصد بالترتیب 99.80 فیصد ، 99.72 فیصد ، 98.83 فیصد ، 99.78 فیصد ، 97.15 فیصد ، اور بارہویں کلاس میں پاس ہونے والے طلباء کا فیصد بالترتیب 97.67 فیصد ، 96.91 فیصد ، 96.70 فیصد ، 95.87 فیصد اور 97.08 فیصد تھا ۔
حکومت نے جواہر نوودیہ ودیالیوں کے کام کاج کو بہتر ڈھنگ سے چلانے کے لئے فی اسکول دو کونسلر  آؤٹ سورسنگ کی بنیاد پر مقرر کئے جانے کی منظوری کی اطلاع نودیہ ودیالیوں کو دے دی گئی ہے ۔
مرکزی حکومت نے معیاری تعلیم کی فراہمی اور سیکھنے کی سطح میں بہتری کے لئے 2018-19 سے ایک مربوط مرکزی اسپانسر شدہ اسکیم سامگرا شکشا کی شروعات کی ہے ۔ اس اسکیم کے تحت ریاستی حکومت اور مرکز کے زیر انتظام علاقوں میں پڑھانے کے معیار کو بہتر بنانے ، ریگولر ان ۔ سروس ٹیچر ٹریننگ ، نئے بھرتی کئے گئے اساتذہ کی تربیت ، اسکولوں میں آئی سی ٹی سہولیات ،ثانوی سطح پر ووکیشنل تعلیم کو متعارف کرانا شامل ہیں ۔
دیگر پہل قدمیاں درج ذیل ہیں : ۔بچو ں کو مفت اور لازمی تعلیم کے حق کے ایکٹ ، 2009 کی شق 23 میں ترمیم کی گئی تاکہ غیر تربیت یافتہ ابتدائی اساتذہ کو تربیت کی فراہمی کے لئے مدت کو بڑھا کر 31 مارچ ، 2019 کیا گیا ۔معیاری تعلیم کی فراہمی کے پیش نظر بچو ں کو مفت اور لازمی تعلیم کے حق میں ترمیم کی گئی تاکہ کلاس وار ، مضمون وار سیکھنے کو شامل کیا جا سکے ۔ ہر کلاس کے لئے سیکھنے کے نتائج کو بنیادی سطح پر مکمل کر لیا گیا ہے اور تمام ریاستوں اور مرکز کے زیر انتظام علاقوں کے ساتھ صلاح و مشورہ کیا گیا ہے ۔جماعت سوئم ، پنجم ، ہشتم اور دہم کے طلباء کے سیکھنے کی کامیابی کے نتائج کے لئے نیشنل کونسل فار ایجوکیشنل ریسرچ اینڈ ٹریننگ کے ذریعہ ایک نیشنل ایچیومنٹ سروے کرایا گیا ہے ۔پڑھے بھارت بڑھے بھارت کی اسکیم کے تحت سرگرمیوں کی ستائش کے لئے اور طلباء میں پڑھنے کی عادت کو فروغ دینے کے لئے سامگرا شکشا کے تحت اسکولی لائبریریوں کے لئے فی اسکول امدادی رقم کو پانچ ہزار روپئے سے بڑھاکر 20 ہزار روپئے کر دیا گیا ہے ۔6 سے 18 سال کی عمر کے بچوں میں سائنس ، ریاضی اور تکنالوجی کے ذریعہ کلاس روم میں اندرونی اور بیرونی مشاہدات ، تجربات دونوں کے ذریعہ ترغیب دینے کے لئے راشٹریہ اوشکار ابھیان شروع کیا گیا ہے ۔ملک بھر کے متعدد اسکولوں میں اٹل ٹنکرنگ لیب قائم کی گئی ہیں تاکہ نوجوان ذہنوں میں تجسس ، جستجو اور تخلیقی صلاحیتوں کو فروغ دیا جا سکے ۔
۔ ۔ ۔ ۔ ۔ ۔
U . 902
وزارتِ تعلیم
ایچ ای سی آئی کو ہندوستانی نالج سسٹم اور زبان میں مضبوط بنیادوں کے ساتھ ایمپلائبلیٹی، روزگار کی تخلیق، عالمی نقطہ نظر کو یقینی بنانا چاہیے - جناب دھرمیندر پردھان
جناب دھرمیندر پردھان نے ایچ ای سی آئی کی تشکیل سے متعلق ایک میٹنگ کی صدارت کی
نئی دہلی،9 مئی 2022/
تعلیم اور ہنرمندی کی ترقی کے مرکزی وزیر جناب دھرمیندر پردھان نے آج ہائر ایجوکیشن کمیشن آف انڈیا  کی تشکیل کے لیے مزید اقدامات کرنے کے بارے میں ایک وسیع مشاورتی میٹنگ کی۔
میٹنگ کے دوران، جناب پردھان نے کہا کہ ایچ ای سی آئی کو روزگار، روزگار کی تخلیق اور عالمی نقطہ نظر کو یقینی بنانا چاہیے۔ انہوں نے مزید کہا کہ اسے عالمی تعلیمی معیار کو یقینی بنانا چاہیے اور اعلیٰ تعلیمی اداروں کو مزید تعلیمی خود مختاری فراہم کرنی چاہیے۔
انہوں نے مزید کہا کہ این ای پی-2020 کی یہ اہم سفارش ملک کے تعلیمی نظام کو نوآبادیات سے پاک کرنے کی سمت میں متعدد اقدامات میں سے ایک ہوگی۔
یہ تجویز کیا گیا تھا کہ ایچ ای سی آئی ملک کے تمام اعلیٰ تعلیمی اداروں کی رہنمائی کے لیے سودمند ثابت ہو سکتا ہے۔
ش ح۔ ش ت ۔ج
Uno-5188
(Visitor Counter : 87
وزارت دفاع
سکریٹری دفاع نے دفاعی صنعت سے بات چیت کی
دفاعی سکریٹری ڈاکٹر اجے کمار نے 27 جنوری 2022 کو دفاعی صنعت کے اسٹیک ہولڈرز کے ساتھ دفاعی برآمدات کو فروغ دینے سے متعلق ایک تعاملی اجلاس کا انعقاد کیا۔ تمام سرکاری اور نجی شعبوں سے 500 سے زیادہ دفاعی صنعتوں، بشمول صنعتی ایسوسی ایشنز اور بیرون ملک ہندوستانی مشنوں کے دفاعی اتاشیوں نے اجلاس میں شرکت کی۔ اجلاس کا بنیادی محور دفاعی صنعتوں کو درپیش چیلنجز کو سمجھنا اور مزید پالیسی اصلاحات اور دفاعی برآمدات کو بڑھانے کے لیے درکار اقدامات کے لیے ان کی تجاویز کو شامل کرنا تھا۔ بات چیت کے دوران، دفاعی صنعت نے اپنے خدشات کا اظہار کیا اور دفاعی برآمدات کو بڑھانے کے لیے پالیسی مداخلت کے لیے اپنی تجاویز سے آگاہ کیا۔
جناب سنجے جاجو، ایڈیشنل سکریٹری، محکمہ دفاعی پیداوار نے دفاعی برآمدات میں سہولت فراہم کرنے کے لیے حکومت کے عزم کا اعادہ کیا اور اس بات کو یقینی بنایا کہ ان کی تمام سفارشات پر مناسب طریقے سے بروقت توجہ دی جائے گی۔
سیکرٹری دفاع نے صنعتوں کی طرف سے دی گئی تجاویز کو سراہا اور محکمہ دفاعی پیداوار کو ہدایت کی کہ وہ تجاویز کا جائزہ لیں اور مناسب پالیسی اصلاحات اور قابل عمل نکات سامنے لائیں جس سے دفاعی برآمدات کو بہتر بنانے میں مدد مل سکتی ہے۔
اس تقریب کا اہتمام محکمہ دفاعی فروغ نے سوسائٹی آف انڈین ڈیفنس مینوفیکچررز  کے تعاون سے کیا تھا۔
وزیراعظم کا دفتر
وزیر اعظم نریندر مودی نے سبھی سے نیشنل وار میموریل کا دورہ کرنے کی اپیل کی
این ڈبلیو ایم پر کھیلوں کی چیمپین منیکا بترا کے ویڈیو مشترک کریں۔
ٹیبل ٹینس کھلاڑی منیکا بترا کے نیشنل وار میموریل کے دورے کے ویڈیو ٹوئیٹ کو مشترک کرتے ہوئے وزیر اعظم جناب نریندر مودی نے ہر ایک سے اپیل کی کہ وہ نیشنل وار میموریل کا دورہ کریں ۔
ایک ٹوئیٹ میں وزیر اعظم نے کہا کہ :
’’بھارت کی قابل احترام اور اسپورٹ چیمپئن @ منیکا بترا۔ ٹی ٹی نے نیشنل وار میموریل کے دورے کے شاندار طریقے سے اپنے تجربات کے بارے میں دوسروں سے اظہار خیال کیا، میں بھی سبھی سے اپیل کرتا ہوں کہ وہ میموریل کا دورہ کریں‘‘
ارضیاتی سائنس کی وزارت
ارضیاتی سائنسز کی وزارت نے اپنے یوم تاسیس تقریبات پر موسم کے محکمہ کے لئے موبائل ایپ ’موسم‘ لانچ کیا
یوزرس موسم ، پیش گوئیاں، راڈار امیجیز کو ایکسس کرسکتے ہیں اور نزدیک کے موسم واقعات کے بارے میں وقت کے مطابق وارننگ حاصل کرسکتے ہیں
ارضیاتی سائنس کی وزارت کے بھارت کے موسمیات کے محکمہ نے جدید ٹولس اور ٹکنالوجیوں پر مبنی موسم کی پیش گوئی اور وارننگ خدمات کی تشہیر  میں سدھار کے لئے حال کے برسوں میں کئی مختلف اقدامات کئے ہیں۔اس پہل کو اور آگے بڑھانےکے لئے ارضیاتی سائنسز کی وزارت نے بھارت کے محکمہ موسمیات کے لئے موبائل ایپ ’موسم‘ کا آغاز کیا ہے اور اس پر وزارت نے فخر بھی محسوس کیا ہے۔
یہ موبائل ایپ پلے اسٹور اور ایپ اسٹور دونوں پر ہی دستیاب ہے۔
یہ موبائل ایپ عام لوگوں کے لئے وقف ہے اور اس کا ڈیزائن بغیر کسی تکنیکی جھنجھٹ کے آسان طریقے سے موسم کی پیش گوئی اور اطلاع کو کمیونیکیٹ کرنے کے لئے تیار کیاگیا ہے۔ یوزرس موسم ، پیش گوئیاں، راڈار امیجیز کو ایکسس کرسکتے ہیں اور نزدیک کے موسم کے واقعات کے بارے میں وقت کے مطابق پیش گوئیاں دے سکتے ہیں۔
موسم موبائل ایپ کی 5 خدمات حسب ذیل ہیں:
موجودہ موسم:200 شہروں کے لئے روزانہ 8 گھنٹوں پر موجودہ درجہ حرارت، رطوبت، تیز ہوا کی رفتار اور سمت کی اپ ڈیٹ دی جاتی ہے۔ سورج کے نکلنے، سورج کے ڈوبنے اور چاند کے نکلنے ، چاند کے ڈوبنے کے بارےمیں بھی جانکاری دی جاتی ہے۔
ناؤ کاسٹ: بھارت کے محکمہ موسمیات کے ریاستی میٹرولوجیکل سینٹرس کے ذریعہ بھارت کے 800 اسٹیشنوں اور ضلعوں کے بارے میں مقامی موسم کے قدرتی مظاہرے کی 3 گھنٹے پر وارننگ جاری کی جاتی ہے۔ شدید موسم کے معاملے میں اس کے اثر کو بھی وارننگ میں شامل کیا جاتا ہے۔
شہر کی پیش گوئی: بھارت کے تقریباً 450 شہروں کے آس پاس کی موسم کی صورتحال اور حالات کے پچھلے 24 گھنٹوں اور 7 دنوں کی پیش گوئی۔
وارننگ: شہریوں کو آنے والے خطرناک موسم کی وارننگ دینے کے لئے کلر کوڈ  میں اگلے 5 دنوں کے لئے سبھی ضلعوں کے بارےمیں روزانہ دو بار الرٹ جاری کئے جاتے ہیں۔ کلر کوڈ ریڈسب سے زیادہ شدید زمرے والا ہے، جو حکام کو کارروائی کرنے کے لئے زور دیتا ہے۔ اورینج کوڈ حکام اور عوام کو اِس بات کے لئے کہتا ہے کہ الرٹ رہا جائے اور یلو کوڈ حکام اور عوام سے اِس بات کے لئے کہتا ہے کہ وہ خود کو تازہ صورتحال سے باخبر رکھیں۔
راڈار پروڈکٹ: جدید اسٹیشن کے اعتبار سے راڈار کی پروڈکٹ ہر 10 منٹ میں اپ ڈیٹ کی جاتی ہے۔
موسم موبائل ایپ ایک پرکشش اور یوزرس کے موافق طریقے سے موسم کی اطلاع اور وارننگ کی تشہیر کے لئے ایک اہم ٹول ہوگا، جو عام لوگوں کی ضرورتوں کو پورا کرے گا۔
اس موبائل ایپ کو مشترکہ طور پر آئی سی آر آئی ایس اے ٹی کے ڈیجیٹل ایگری کلچر اور یوتھ ٹیم، انڈین انسٹی ٹیوٹ آف ٹروپیکل میٹرولوجی ، پونے اور انڈین میٹرولوجیکل ڈپارٹمنٹ  کے ذریعہ مشترکہ طور پر ڈیزائن اور تیار کیاگیا ہے۔
....................
م ن، ح ا، ع ر
28-07-2020
U-4193
(Visitor Counter : 190
وزیراعظم کا دفتر
وزیر اعظم نے یوگا کے بین الاقوامی دن کے موقع پر قوم سے خطاب کیا
وزیر اعظم نے کہا ہے کہ یوگا کا دن عالمی یکجہتی اور بھائی چارے کا دن ہے
نئی دلّی ،21 جون / وزیر اعظم جناب نریندر مودی نے ویڈیو کانفرنس کے ذریعے یوگا کے بین الاقوامی دن کے موقع پر آج قوم سے خطاب کیا ۔ وزیر اعظم نے کہا کہ یوگا کا بین الاقوامی دن یکجہتی کا دن ہے ۔ یہ عالمی بھائی چارے کا دن ہے ۔ کووڈ – 19 کے عالمی طبی ایمرجنسی کی وجہ سے اِس سال یوگا کا بین الاقوامی دن الیکٹرانک اور میڈیا پلیٹ فارمس کے ذریعے منایا جا رہا ہے ۔
وزیر اعظم نے کہا کہ لوگ اپنے پورے خاندان کے ساتھ گھروں پر یوگا کر رہے ہیں ۔
انہوں نے کہا کہ یوگا نے ہم سب کو اکٹھا کر دیا ہے ۔
انہوں نے کہا کہ ویڈیو بلاگنگ کے مقابلے ، ' مائی لائف – مائی یوگا ' میں پوری دنیا سے لوگوں کی بڑی تعداد میں شرکت سے یوگا کی بڑھتی ہوئی مقبولیت کا اظہار ہوتا ہے ۔
آج ہم سب کو بڑے اجتماعات سے دور رہنا چاہیئے اور اپنے خاندان والوں کے ساتھ گھر پر یوگا کرنا چاہیئے ۔ اس سال کا موضوع ہے ، "گھر پر یوگا اور خاندان کے ساتھ یوگا " ۔ وزیر اعظم نے مزید کہا کہ یوگا خاندانی رشتوں کو فروغ دیتا ہے کیونکہ خاندان کے بچے نو جوان اور بزرگ یوگا کی ورزش کے لئے اکٹھا ہوتے ہیں اور اس طرح گھر میں ایک مثبت توانائی کا ادراک ہوتا ہے ۔ انہوں نے کہا کہ یوگا جذباتی استحکام کو بھی فروغ دیتا ہے ۔
وزیر اعظم نے کہا کہ یوگا جسم کی قوتِ مدافعت کو بڑھاتا ہے ۔ اپنی روز مرہ کی زندگی میں پرانایام کو شامل کرنا چاہیئے ۔ پرانایام یوگا یا سانس لینے کی مشق ہمارے تنفس کے نظام کو مضبوط کرتا ہے ۔ موجودہ وقت میں اِس کی زیادہ مطابقت ہے کیونکہ جسم کا سانس لینے کا نظام ہی کووڈ – 19 وائرس سے سب سے زیادہ متاثر ہوتا ہے ۔
وزیر اعظم نے کہا کہ یوگا اتحاد کی وقت کے طور پر ابھرا ہے ۔ یہ انسانیت کے رشتوں کو بہتر بناتا ہے کیونکہ یہ کسی سے امتیاز نہیں کرتا ۔ یہ نسل ، رنگ ، صنف ، عقیدے اور قوموں سے بالا تر ہے ۔ کوئی بھی یوگا کو اپنا سکتا ہے ۔ اگر ہم اپنی صحت اور امید کے تانے بانے کو درست کر لیں تو وہ دن دور نہیں ، جب دنیا صحت مند اور مسرور انسانیت کی کامیابی کا مشاہدہ کرے گی ۔ یوگا یقیناً ایسا کرنے میں ہماری مدد کرے گا ۔
وزیر اعظم نے مزید کہا کہ حساس شہریوں کے طور پر ہم متحد ہوکر ایک خاندان اور ایک سماج کے طور پر آگے بڑھیں گے ۔ ہم گھر پر یوگا اور خاندان کے ساتھ یوگا کو اپنی زندگی کا حصہ بنانے کی کوشش کریں گے ۔ ہم یقیناً کامیاب ہوں گے اور ہم یقیناً جیت حاصل کریں گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4014
(
وزیراعظم کا دفتر
مغربی بنگال کے گورنر کی وزیر اعظم سے ملاقات
مغربی بنگال کے گورنر ڈاکٹر سی وی آنند بوس نے آج وزیر اعظم جناب نریندر مودی سے ملاقات کی۔ وزیر اعظم کے دفتر نے X پر پوسٹ کیا ہے:
مغربی بنگال کے گورنر ڈاکٹر سی ۔ وی آنند بوس نے وزیر اعظم جناب نریندر مودی سے ملاقات کی۔